Românii care mai au bani pe cardurile de energie îi pierd dacă nu îi retrag până la finalul sezonului rece. Acest lucru este posibil după ce Guvernul României a adoptat o ordonanță care îi vizează beneficiarii sprijinului pentru încălzire. ATENȚIE! Facilitatea se acordă doar celor care se încăzesc cu lemne, nu și de cei care folosesc alte surse precum gaze sau curent electric.
Potrivit adevarul.ro, posesorii cardurilor de energie care nu au folosit integral sumele virate de stat pentru plata facturilor, pot opta, în anumite condiții, pentru retragerea sumelor rămase.
Astfel, cei care nu au cheltuit toți banii de pe cardul de energie și au cumpărat lemne de foc, pot prezenta la oficiile poștale documentele care să ateste achiziția, dacă lemnele au fost cumpărate până la data de 15 martie 2024. Banii pot fi solicitați la oficiile poștale până la data de 31 martie 2024.
Actele necesare sunt:
a) cardul de energie valabil la data la care se efectuează plata prin servicii de mandat poştal;
b) actul de identitate al beneficiarului de sprijin;
c) documentul/documentele justificativ/justificative emis/emise până la data de 15 martie 2024, cum ar fi avizul de însoţire a mărfii, factura, bonuri fiscale, prin care fac dovada că au achiziţionat lemn de foc pentru încălzire care este utilizat la locul de consum, prin înscrierea acestuia pe documentele justificative, şi dovada achitării acestuia către furnizorul de lemn de foc;
d) în situaţia în care beneficiarul cardului de energie are alt domiciliu sau altă reşedinţă decât cel/cea care este inscripţionat/inscripţionată pe cardul de energie, contractul privind furnizarea lemnului de foc la domiciliu sau reşedinţă, împreună cu declaraţia pe propria răspundere că utilizează sprijinul pentru compensarea preţului la energie la adresa unde locuieşte.